# 重音（Stress）

* 輸入
  * 有詞性、斷詞的漢語母語語句
* 輸出
  * 每個字的聲調

\subsection{變調佮重音預測}
\label{小節：變調佮重音預測}
佇書寫的音標佮實際唸的發音定定是無仝款的，
上大的差別就是聲調（Tone）佮重音（Stress）。
漢語有聲調，
聲調到發音之間會變調（Tone Sandhi）。
南島語有重音，
標註語句的重音（Stress Prediction）嘛是一个音韻學的研究問題。

用閩南語做例，
準做想欲共閩南語的音標變做閩南語的聲音，
毋過實際的音標到唸的發音閣無仝，
後且閩南語的變調傷過複雜的，
需要專門的處理。

楊允言教授就有做過閩南語的變調系統\cite{iunn:台語變調系統實作研究}，
用斷詞、詞性佮句型的資訊，
配合20類音韻規則來變調，
得著88.90\%的準確率。
音韻規則的優點是語料無蓋濟的時，
就會當得著八九成的正確率，
毋過若數量一濟，
規則的先後會較歹處理。

變調嘛會當用分類器來做，
共規則式用著的特徵當做參數下入去，
看佗一个分類模型會較好。
伊上大的好處就是管理方便，
拄著新語料，重訓練模型就好矣，
缺點是訓練資料需要誠濟。